สนามกีฬาลาการ์ตูฆา

สนามกีฬาลาการ์ตูฆา () หรือชื่ออย่างเป็นทางการว่า สนามกีฬาลาการ์ตูฆาเดเซบิยา () เป็นสนามกีฬาอเนกประสงค์ที่ตั้งอยู่ที่อิสลาเดลาการ์ตูฆาในเมืองเซบิยา ประเทศสเปน เปิดใช้ใน ค.ศ. 1999 เพื่อใช้แข่งขันกรีฑาชิงแชมป์โลก มีความจุราว 57,619 ที่นั่ง ในปัจจุบันมักใช้เพื่อการแข่งขันฟุตบอลเท่านั้น สนามแห่งนี้เป็นสนามที่ใหญ่ที่สุดเป็นอันดับที่หกในสเปน และใหญ่ที่สุดเป็นอันดับที่สองในแคว้นอันดาลูซิอารองจากเบนิโต บิยามาริน


ประวัติ
ลาการ์ตูฆาได้รับการสร้างขึ้นเพื่อใช้สำหรับจัดการแข่งขันกรีฑาชิงแชมป์โลก 1999 รวมทั้งยังใช้ในการเสนอตัวเป็นเจ้าภาพโอลิมปิกฤดูร้อน 2004 และ 2008 เริ่มสร้างใน ค.ศ. 1997 ใช้เงิน 120 ล้านยูโร เปิดใช้เมื่อวันที่ 5 พฤษภาคม ค.ศ. 1999 โดยจัดการแข่งขันฟุตบอลกระชับมิตรระหว่างสเปนกับโครเอเชีย ในครั้งนั้นสมเด็จพระราชาธิบดีฆวน การ์โลสที่ 1 แห่งสเปนเสด็จไปทรงเป็นประธานในการเปิดสนาม และสเปนเอาชนะไปด้วยคะแนน 3–1 ก่อนที่การแข่งขันกรีฑาชิงแชมป์โลกจะเกิดขึ้นในเดือนสิงหาคม

บริษัทสนามกีฬาโอลิมปิกเซบิยามีแนวคิดให้สโมสรใหญ่สองแห่งของเมืองนี้คือเรอัลเบติสและเซบิยาเข้ามาใช้สนามกีฬาเป็นสนามเหย้าสลับสัปดาห์กับอีกสโมสรหนึ่งเมื่อการแข่งขันกรีฑาโลกสิ้นสุดลง อย่างไรก็ตาม แฟนบอลของทั้งสองสโมสรต่างแสดงความไม่พอใจกับแนวคิดนี้ ทำให้ทั้งสองทีมยังคงใช้สนามของตนเองอยู่จนถึงปัจจุบันEstadio de La Cartuja en Sevilla: capacidad, historia, información y accesos de la sede de la final de la Supercopa de España y la Copa del Rey goal.com spain 18 เม.ย. ค.ศ. 2021 สืบค้นเมื่อ 25 พฤษภาคม ค.ศ. 2021

ใน ค.ศ. 2003 สนามแห่งนี้ยังใช้จัดการแข่งขันนัดชิงชนะเลิศของฟุตบอลยูฟ่าคัพ ฤดูกาล 2002–03 ระหว่างเซลติกกับโปร์ตู โดยมีผู้ชม 52,972 คน และโปร์ตูเอาชนะไปด้วยคะแนน 3–2 ในช่วงต่อเวลาพิเศษ ราชสหพันธ์เทนนิสสเปนยังได้เลือกสนามแห่งนี้เพื่อจัดการแข่งขันเดวิสคัพนัดชิงชนะเลิศใน ค.ศ. 2004Copa Davis 2004 Bautizo de Rafa Nadal| 15 พฤศจิกายน 2012 abc.es สืบค้นเมื่อ 25 พฤษภาคม 2021 และ 2011 โดยมีการติดตั้งหลังคาชั่วคราวไว้ที่ด้านหนึ่งของสนามซึ่งเป็นที่ตั้งของสนามดินRafa Nadal remata la quinta Copa Davis4 ธันวาคม 2011 rtve.es สืบค้นเมื่อ 25 พฤษภาคม 2021}}

ในวันที่ 5 กุมภาพันธ์ ค.ศ. 2020 ราชสหพันธ์ฟุตบอลสเปนได้เลือกสนามนี้เป็นสถานที่จัดการแข่งขันโกปาเดลเรย์นัดชิงชนะเลิศ 4 ครั้ง นับตั้งแต่ ค.ศ. 2020 จนถึง 2023 ในวันที่ 23 เมษายน ค.ศ. 2021 มีการประกาศว่าสนามแห่งนี้จะใช้เป็นสถานที่จัดการแข่งขันฟุตบอลชิงแชมป์แห่งชาติยุโรป 2020 แทนซานมาเมสในบิลบาโอซึ่งไม่สามารถจัดการธุระต่าง ๆ ในฐานะเจ้าภาพได้เนื่องจากการระบาดของโควิด-19https://www.bbc.co.uk/sport/football/56856744

 การแข่งขันของทีมชาติ 
วันที่รายการระหว่างผลจำนวนผู้ชม5 พฤษภาคม ค.ศ. 1999กระชับมิตร พบ 3–117 พฤศจิกายน ค.ศ. 1999กระชับมิตร พบ 0–215 พฤศจิกายน ค.ศ. 2000กระชับมิตร พบ 1–23 มิถุนายน ค.ศ. 2012กระชับมิตร พบ 1–017 พฤศจิกายน ค.ศ. 2020ยูฟ่าเนชันส์ลีก พบ  6–0 031 มีนาคม ค.ศ. 2021ฟุตบอลโลก 2022 รอบคัดเลือก พบ  3–1 014 มีนาคม ค.ศ. 2021ฟุตบอลชิงแชมป์แห่งชาติยุโรป 2020 รอบแบ่งกลุ่ม พบ  0–0 10,55919 มิถุนายน ค.ศ. 2021ฟุตบอลชิงแชมป์แห่งชาติยุโรป 2020 รอบแบ่งกลุ่ม พบ  1–1 11,74223 มิถุนายน ค.ศ. 2021ฟุตบอลชิงแชมป์แห่งชาติยุโรป 2020 รอบแบ่งกลุ่ม พบ   0–5 11,20427 มิถุนายน ค.ศ. 2021ฟุตบอลชิงแชมป์แห่งชาติยุโรป 2020 รอบ 16 ทีมสุดท้าย พบ  1–0 11,50414 พฤศจิกายน ค.ศ. 2021ฟุตบอลโลก 2022 รอบคัดเลือก พบ  1–0 51,84412 ตุลาคม ค.ศ. 2023ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอ vs  2–0 45,623

ยูฟ่าวีเมนส์เนชันส์ลีก รอบสุดท้าย 2024
ลาการ์ตูฆา ได้รับเลือกให้เป็น 1 ใน 3 สนามจัดการแข้งขัน ยูฟ่าวีเมนส์เนชันส์ลีก รอบสุดท้าย 2024 ซึ่งได้จัดการแข่งขัน 2 นัด
วันที่ทีมผลทีมรอบ23 กุมภาพันธ์ ค.ศ. 20243–028 กุมภาพันธ์ ค.ศ. 20242–0

 อ้างอิง 

แหล่งข้อมูลอื่น
 เว็บไซต์อย่างเป็นทางการ
 สนามฟุตบอลในประเทศสเปน
 ภาพถ่ายของลาการ์ตูฆา ที่เว็บไซต์ Football Temples
 ข้อมูลสนามบนเว็บไซต์ espanaestadios

ลาการ์ตูฆา
ลาการ์ตูฆา
หมวดหมู่:สิ่งก่อสร้างตั้งแต่ พ.ศ. 2542
ล
หมวดหมู่:สนามกีฬาฟุตบอลโลก 2030
หมวดหมู่:สิ่งก่อสร้างในเซบิยา